تېھراندىن تېل ۋىۋ ۋە ۋاشىنگتونغىچە جىددىي ۋەزىيەت بارغانسېرى ئۇلغايماقتا.
ئەڭ مۇھىم بولغىنى، ئىسىرائىلىيەنىڭ ھەپتە ئاخىرىدىكى ئىران ھاۋا ھۇجۇمىغا قانداق جاۋاب بېرىدىغانلىقى.
ئىسىرائىلىيەنىڭ ئۇرۇش كابېنتى، ھۇجۇمدىن كېيىن ھەربىرى بىر قانچە سائەتكە سوزۇلغان ئىككى يىغىن ئاچتى.
يىغىنلاردا، ئىرانغا قانداق جاۋاب بېرىش
ياكى قانداق مۇۋازىنەتتە بولۇشىغا مۇناسىۋەتلىك پىكىر ئىختىلاپى چىققانلىقى بىلدۈرۈلسىمۇ،
ئەمما ئىسىرائىلىيەنىڭ چوقۇم جاۋاب بېرىدىغانلىقى پەرەز قىلىنماقتا.
خېرزى ىالېۋى، ئىسىرائىلىيە ئارمىيەسى ئىشتاب باشلىقى «ئىران ھۇجۇملىرىنىڭ ئاقىۋىتىگە چىدىشى كېرەك.
جاۋابىمىزنى بۇنىڭغا ئاساسەن بەلگىلەيمىز.»
ئىران ئىككى ھەپتە ئىلگىرى ئىسىرائىلىيەنىڭ دەمەشىقتىكى ئەلچىىانىسىنى بومباردىمان قىلىشىدىن ئۆچ ئېلىش مەقسىتىدە ھاۋا ھۇجۇمى قىلدى.
ئىران تاشقى ئىشلار مىنىستىرلىقى 300 دىن ئارتۇق باشقۇرۇلىدىغان بومبا ۋە ئۇچقۇلار قويۇپ بېرىلگەن ھاۋا ھۇجۇمىنىڭ تەڭپۇڭ ئىكەنلىكىنى
ۋە پۇقرالارنىڭ ئۆلۈمىنىڭ ئالدىنى ئېلىشنىڭ مەقسەت قىلىنغانلىقىنى بىلدۈردى.
ئاقساراي ئىراننىڭ يادرو ئىقتىدارىغا ئىما قىلغان ھالدا، بۇ باياناتقا نارازىلىق بىلدۈردى.
ئاقساراي ئىران ھاۋا ھۇجۇملىرىنىڭ، ئامېرىكانىڭ ياردىمى ئاستىدا ۋە ئىسىرائىلىيەنىڭ ھاۋا قالقان سىستېمىسى سايىسىدا مەغلۇب قىلىنغانلىقىنى ئېلان قىلدى.
جون كىربى، ئاقساراي باياناتچىسى «ھۇجۇمنىڭ كۆلىمىگە قارىغان ۋاقتىمىزدا، ئىراننىڭ مەقسىتى ئېغىر ۋەيرانچىلىق پەيدا قىلىش ئىكەنلىكى ئېنىق.
ئىران نۇرغۇن باشقۇرۇلىدىغان بومبا ۋە ئۇچقۇ قويۇپ بەردى، چۈنكى كۆپىنچىسىنىڭ توسۇۋېلىنىدىغانلىقىنى بىلەتتى.
بۇ يەردىكى مەقسەت، ئىمكانىيەتنىڭ بېرىچە تېخىمۇ جىق باشقۇرۇلىدىغان بومبىنىڭ ئىسىرائىلىيە مۇداپىئەسىنى بۆسۈپ ئۆتۈشى.»
ئاقساراي ئىسىرائىلىيەنىڭ بۇ ھۇجۇملارغا جاۋاب بەرمەسلىكىنى ئۈمىد قىىلدىغانلىقىنى،
ئەمما بۇ ھەقتە ئىسىرائىلىيەگە ھېچقانداق تەكلىپ سۇنمىغانلىقىنى بىلدۈردى.
يەكشەنبە (14-ئاپرېل) تېھران كوچىلىرىنى تولدۇرغان نامايىشچىلار، ئىسىرائىلىيە ۋە ئامېرىكاغا قارشى «ئۆلۈم» دەپ شوئار توۋلىدى.
ئىران ھەر قانداق ئۆچ ئېلىش ھەرىكىتىگە دەرھال ئىنكاس قايتۇرىدىغانلىقىنى بىلدۈرسىمۇ،
ئىراننىڭ ئىتتىپاقدىشى رۇسىيەنى ئۆز ئىچىگە ئالغان دۇنيانىڭ ھەر قايسى جايلىرىدىن كەلگەن سىگناللار،
ھەر ئىككى دۆلەتنى سالماق بولۇشقا چاقىرماقتا.
ئىسىرائىلىيە ۋە ئىران دائىرىلىرى 15-ئاپرېل ئېلان قىلغان باياناتلىرىدا، جىددىي ۋەزىيەتنى تېخىمۇ ئۇلغايتىشنى خالىمايدىغانلىقلىرىنى
بىراق، پۈتكۈل رايون دەل بۇ نۇقتىغا تەييارلىق قىلماقتا.
ئەندىي روئېسگېن، ت ر ت ۋورلد